Vitenskapsåret 1603

Vitenskapsåret 1603 er en oversikt over hendelser, prisvinnere, fødte og avdøde personer med tilknytning til vitenskap i 1603.

Astronomi  
 Johann Bayer får publisert stjerneatlaset «Uranometria», det første som omfattet hele himmelkulen. Atlaset benytter et nytt system fro navnsetting av stjerner, senere kjent som Bayer-betegnelse. Augsburg.
 Frederik de Houtman får publisert avhandlingen «Spraeck ende woord-boeck, in de Maleysche ende Madagaskarsche talen, met vele Arabische ende Turcsche woorden. Inhoudende twaelf tsamensprekeninghen inde Maleysche, ende drie in de Madagaskarsche spraken, met alderhande woorden ende namen, ghestela naer dordre vanden A.B.C. alles int Nederduytsch gestellt: noch zijn hier byghevoecht de declinatien van vele vaste Sterren, staende ontrent den Zuyd-pool», gramatikk og ordbok for malayisk og gassisk, med observasjoner av den sydlige stjernehimmelen som vedlegg. Amsterdam.

Matematikk 
 Pietro Cataldi får publisert avhandlingen «Elementa practica numerorum arithmeticorum, algebram proportionalem, de numeris perfecitis, de numerorum radice quadra…», med det sjette og syvende perfekte tallet. Bologna.

Medisin 
 Girolamo Fabricius får publisert verket «De Venarum Ostiolis», med beskrivelse av vener, og betraktninger over at de har ventiler som sikrer at blodet strømmer mot hjertet. Frankfurt.

Institusjoner 
 17. august – Federico Cesi stifter Accademia Nazionale dei Lincei i Roma, verdens første private institutt til fremme av naturvitenskap. Offisiell åpning 25. desember 1603.

Fødsler 
 16. august − Adam Olearius (død 1671), tysk matematiker og geograf.
 15. september – John Jonston (død 1675), polsk-litauisk naturhistoriker.
 Ukjent dato − Abel Janszoon Tasman (død 1659), nederlandsk oppdagelsesreisende.

Dødsfall 
 23. februar – François Viète (født 1540), fransk matematiker.
 23. februar − Andrea Cesalpino (født 1519), italiensk naturhistoriker.
 27. september − Ostilio Ricci (født 1540), italiensk matematiker og arkitekt som underviste Galileo Galilei i geometri fra 1582 til 1583.
 10. desember − William Gilbert (født 1544), engelsk hofflege og fysiker.

Referanser